**Prečo jem slovenské potraviny**

 Už ste niekedy poďakovali pekárom či farmárom za kvalitne urobenú prácu? Podľa mňa by sme to mali robiť. Málokto z nás vie, aké je ťažké podojiť kravu či ovcu. Vstávať ráno, keď je ešte tma a púšťať ovce na pašu, aby mali dobré mlieko. Aké ťažké je spracovať to mlieko a snažiť sa vyrobiť čo najlepší mliečny výrobok. Deti v predajni často vhodia mamke do nákupného košíka jogurt, pretože vedia, že je veľmi chutný od dobrej kravičky. Nielen mliečne výrobky, ale aj napríklad cestoviny, ktoré hnietli pred dávnymi rokmi naše prababky či babky ručne a s láskou. Určite ste už robili domáce cestoviny. Je ťažké vyvaľkať to cesto, ale väčšia zábava je pri krájaní. Vtedy pomôžu aj tí najmenší. Dnes v obchodoch nájdeme mnoho druhov cestovín, ale mali by sme si vyberať tie slovenské. A čo namáhavá práca pekára, ktorý musí každé ráno skoro vstávať, aby bolo pečivo čerstvé. Keď ho vyberáte z regálu, je ešte teplé a to vás presvedčí o tom, že je to čerstvé, určite chrumkavé a dobré. Ako malí sme ešte v predajni zjedli aspoň jeden rožok, lebo sme vedeli, že je nadýchaný a že nám zaženie hlad. Naše jablká nie sú chemicky ošetrované. Sú veľmi chutné a od slniečka sfarbené. Tie zahraničné sú postrekované, zle chutia a tým, že sú chemicky ošetrené, sú nezdravé. Ak si všímate slogany na obaloch, tak na našich slovenských jogurtoch nájdete: „Dobré. Slovenské!“ Tým nás všetkých chcú farmári presvedčiť, že naše slovenské výrobky sú najlepšie a mali by sme ich kupovať. Nielen kúpiť, ale aj poďakovať za kvalitu. Lenže pre nás je staromódne kupovať naše potraviny. Radšej si kúpime predražený zahraničný jogurt, ktorý obsahuje plno konzervantov a chemických látok. Deti bolí brucho a nakoniec sa zistí, že je to z nekvalitného výrobku. Vezmeme si zabalené pečivo nevediac, kedy a ako bolo vyrobené. Veď sme Slováci a nie nejaká iná krajina. Máme predsa svoje dobré kvalitné potraviny. Prečo by sme mali kupovať polotovary, o ktorých ani nevieme, kedy a kde boli vyrobené? Na niektorých je dokonca uvedené: „Vyrobené v EU.“ Slovensko. Malá krajina - vysoká kvalita. Ďakujem pekárom aj farmárom, ovocinárom i mliekarom za ich svedomitú prácu, za slovenskú kvalitu ich výrobkov. Preto kupujme slovenské výrobky... ! ! ! Sú zdravé, chutné a kvalitné !

Meno a priezvisko: **Marianna Hanobíková**

ročník: **IX**

adresa školy: **ZŠ Strážnická 26, 08006 Ľubotice**

meno učiteľa: **Mgr. Melánia Golitková**